Kamn Ismail

Haji Kamarudin bin Ismail (8 Februari 1956 – 8 Disember 2019)  merupakan seorang pengarah animasi, penulis, juruanimasi, kartunis dan pelukis komik Malaysia. Beliau terkenal sebagai pengarahan siri animasi Usop Sontorian (1993–1997) bersama kartunis Ujang, siri animasi terbitan Kharisma Pictures dan beliau juga merupakan pencipta watak dan pengarah animasi adiwira  Keluang Man (1997–2001). Beliau juga diiktiraf sebagai pelopor siri animasi dan animasi digital TV pertama di Malaysia.Kepayahan karyawan - Rencana Utusan Malaysia (24 Januari 2015). Dicapai pada 10 Mac 2018.

Biografi
Beliau dilahirkan pada 8 Februari 1956 di Pengkalan Balak, Melaka dan dibesarkan di Kuala Lumpur. Beliau bersekolah di peringkat rendah dan menengah di Methodist Boys School Sentul. Selepas tamat persekolahan, beliau memulakan kerjaya sebagai pelukis.

Beliau bekerja dengan sebuah studio animasi England, MacLean & Company, yang pada ketika itu sedang menjalankan penggambaran filem di Malaysia. Beliau menjadi pelukis skenik di studio itu dan filem yang dihasilkan adalah filem Paper Tiger (1975) arahan Ken Annakin. 

Beliau seterusnya bekerja sebagai kerani di Keretapi Tanah Melayu (KTM) sehingga bersara dan KTM telah diswastakan pada tahun 1992. Kamn Ismail memulakan kerjaya animasi bersama Dato' Mohd Othman Yusof dan Micheal Lum menerbitkan siri animasi pertama negara, Usop Sontorian, yang mana beliau berkhidmat sebagai pengarah.Mengimbas Kembali Siri Animasi Pertama di Malaysia 'Usop Sontorian'  Sarawakiana (9 Mei 2014). Diperoleh pada 24 April 2018. Pada tahun 1996 beliau mewakili deligasi Malaysia ke festival animasi di Hiroshima dan memberi taklimat tentang animasi Malaysia dan menayangkan animasi Usop Sontorianː Episod Rakit.

Beliau seterusnya mencipta watak dan mengarahkan siri animasi adiwira Keluang Man terbitan beliau bersama UAS Communications Studios Sdn. Bhd. Beliau merupakan pemegang sijil hak cipta cerita asal siri animasi dan juga cap dagangan (trademark) Keluang Man.

Pada tahun 2002, Beliau kemudiannya menubuhkan syarikat animasinya sendiri, Quest Animation (M) Sdn. Bhd. yang mana Kamn Ismail adalah pemilik dan Pengarah Urusan syarikat yang telah menghasilkan beratus episod siri animasi dan harta intelek (intellectual property) animasi lainMohammed Shahemey Azmi (28 Jun 2015). Animasi Malaysia cetus fenomena  Kosmo!. Diperoleh pada 10 Mac 2018.

Pada tahun 2012 Kamn Ismail dan rakan kartunis lain telah di anugerahkan Tokoh Penggiat Kartun Malaysia 2012. Manakala pada 1 April 2018, Rumah Kartun dan Komik Malaysia (RKKM) bersama Persatuan Animasi Malaysia (ANIMAS) menobatkan beliau sebagai Tokoh Penglipurlara Animasi Malaysia pada malam itu dan Hari Kartunis 2018 di Muzium Negara.

Kematian
Beliau telah meninggal dunia di Pusat Perubatan Universiti Malaya, Kuala Lumpur pada 8 Disember 2019, jam 4:15 petang.Mohd Hazrizal Mohd Hanapiah (8 Disember 2019). Tokoh animasi digital Kamn Ismail meninggal dunia Sinar Harian. Dicapai pada 8 Disember 2019. Beliau meninggalkan balu, Hadidah Mohammed dan 4 anak serta 5 cucu. Jenazah beliau selamat dikebumikan di Tanah Perkuburan Islam Bukit Tandang, Petaling Jaya.

Legasi
Pada 8 Februari 2023, Google Doodle telah membuat penghormatan kepada beliau sempena hari lahirnya yang ke-67.https://www.google.com/doodles/kamn-ismail-s-67th-birthdaySyarikat animasi beliau Quest Animation Sdn. Bhd. kini telah diuruskan oleh anak dan menantu beliau di bawah nama Quest Studio.

Filemografi
TahunTajukDikreditkan sebagai Catatan PengarahPenerbitPelakon suara1996–1997Usop SontorianProduksi animasi bersama-sama Ujang1997–2005Keluang Man Penulis, Pencipta Asal2002Che NatPenulis, 49 episod - Anugerah Antarabangsa di Tehran2002Toman 1Penulis, 13 episod2002KumangPenulis, 45 minit telemovie - Anugerah Filem festival2003-2004Kumang Lagenda SarawakPenulis, 26 episod - Anugerah Seri Angkasa2004-2005Lagenda KinabaluPenulis, 26 episod - Anugerah Seri Angkasa2006PusakaPenulis, 26 episod2006-2007PejuangPenulis, 26 episod2008-2010DuwiPenulis, 13 episod2015 -2019Mat KilauPenulis, 13 episod - Anugerah Inovasi & Mini Filem festival tempatan2025Keluang ManPencipta

Rujukan

Pautan luar


Kategori:Kelahiran 1956
Kategori:Kematian 2019
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Melaka
Kategori:Pengarah televisyen Malaysia
Kategori:Pelakon suara Malaysia
Kategori:Juruanimasi Malaysia
Kategori:Kematian akibat serangan jantung